pythainlp/thai-wiki-dataset-v3 huggingface dataset:
ปรีชา บุญมี

ปรีชา บุญมี (เกิด 24 กุมภาพันธ์ พ.ศ. 2488) อดีตสมาชิกสภาผู้แทนราษฎรจังหวัดปัตตานี 2 สมัย
== ประวัติ ==
ปรีชา บุญมี เกิดเมื่อวันที่ 24 กุมภาพันธ์ พ.ศ. 2488 เป็นบุตรของนายแดง กับนางชิ้วเฮง บุญมี สำเร็จการศึกษาปริญญาตรี การศึกษาบัณฑิต จาก มหาวิทยาลัยศรีนครินทรวิโรฒ
== การทำงาน ==
ปรีชา เป็นเจ้าของกิจการโรงไม้ ธุรกิจก่อสร้าง และโรงเรียน ในอำเภอโคกโพธิ์
== งานการเมือง ==
ปรีชา เข้าสู่วงการการเมืองในระดับท้องถิ่นในปี พ.ศ. 2518 แทนบิดาซึ่งถูกลอบสังหาร ด้วยการเป็นสมาชิกสภาจังหวัดปัตตานี ก่อนที่จะลงสมัครรับเลือกตั้งสมาชิกสภาผู้แทนราษฎร และได้รับเลือกตั้งครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง  ต่อมาในปี พ.ศ. 2531 เขาได้ย้ายมาร่วมงานกับพรรคประชาชน
=== สมาชิกสภาผู้แทนราษฎร ===
ปรีชา บุญมี ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดปัตตานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปัตตานี สังกัดพรรคประชาชน (พ.ศ. 2531) → พรรคเอกภาพ
== เครื่องราชอิสริยาภรณ์ ==
== อ้างอิง ==
บุคคลจากอำเภอโคกโพธิ์
ชาวไทยเชื้อสายจีน
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
พรรคประชาธิปัตย์
พรรคประชาชน (พ.ศ. 2531)
พรรคเอกภาพ
พรรคความหวังใหม่
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ท.ม.
เจ๊ะอิสมาแอ เจ๊ะโมง

พันตำรวจโทเจ๊ะอิสมาแอ เจ๊ะโมง (เกิด 14 ธันวาคม พ.ศ. 2491) อดีตสมาชิกสภาผู้แทนราษฎรจังหวัดปัตตานี 2 สมัย
== ประวัติ ==
พันตำรวจโทเจ๊ะอิสมาแอ เจ๊ะโมง เกิดเมื่อวันที่ 14 ธันวาคม พ.ศ. 2491 เป็นบุตรของนายเจ๊ะหลง กับนางนาปีเสาะ เจ๊ะโมง สำเร็จการศึกษาปริญญาตรี รัฐประศาสนศาสตรบัณฑิต จาก โรงเรียนนายร้อยตำรวจ รุ่นที่ 26
== การทำงาน ==
พันตำรวจโทเจ๊ะอิสมาแอ เริ่มรับราชการครั้งแรกในพื้นที่นครบาล ก่อนที่ลาออกจากราชการครั้งแรก ในขณะที่มียศร้อยตำรวจโท เพื่อลงสมัครรับเลือกตั้ง ในสังกัดพรรคกิจสังคม แต่ไม่ประสบความสำเร็จ จึงกลับเข้ารับราชการใหม่ครั้งที่สอง จนกระทั่งเติบโตในหน้าที่ราชการจนติดยศพันตำรวจโท ในตำแหน่งสารวัตร หัวหน้าสถานีตำรวจภูธร ตำบลตันหยง อำเภอเมือง จังหวัดนราธิวาส จากนั้นจึงลาออกเพื่อสมัครรับเลือกตั้งครั้งที่สอง ในสังกัดพรรคประชาธิปัตย์ แต่ไม่ประสบความสำเร็จ จึงกลับเข้ารับราชการใหม่ครั้งที่สาม ซึ่งครั้งนี้ได้สังกัดกองบังคับการตำรวจภูธร จังหวัดสุราษฏร์ธานี
== งานการเมือง ==
พันตำรวจโท เจ๊ะอิสมาแอ ได้รับเลือกตั้งครั้งแรกใน พ.ศ. 2539 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง คือในปี พ.ศ. 2539 และ พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งในสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนายอิสมาแอล เบญอิบรอฮีม จากพรรคประชาธิปัตย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่ได้รับคะแนนเป็นลำดับที่ 6 ได้เพียง 500 คะแนน ต่อมาในปี 2562 ลงสมัครรับเลือกตั้งแบบบัญชีรายชื่อ ลำดับที่ 36 พรรคประชาชาติ แต่ไม่ได้รับเลือกตั้ง
=== สมาชิกสภาผู้แทนราษฎร ===
พันตำรวจโทเจ๊ะอิสมาแอ เจ๊ะโมง ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดปัตตานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปัตตานี สังกัดพรรคประชาธิปัตย์
== เครื่องราชอิสริยาภรณ์ ==
== อ้างอิง ==
บุคคลจากอำเภอยะรัง
ชาวไทยเชื้อสายมลายู
มุสลิมชาวไทย
ตำรวจชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
พรรคกิจสังคม
พรรคประชาธิปัตย์
พรรคไทยรักไทย
พรรคพลังประชาชน (พ.ศ. 2541)
พรรคชาติพัฒนา (พ.ศ. 2550)
พรรคประชาชาติ (พ.ศ. 2561)
บุคคลจากโรงเรียนนายร้อยตำรวจ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
ความอดทนรอคอย

ความอดทนรอคอย (Delayed Gratification) คือความสามารถที่จะอดทนต่อสิ่งล่อใจในปัจจุบันเพื่อรางวัลในอนาคต งานวิจัยหลายชิ้นกล่าวถึงความเชื่อมโยงระหว่างความอดทนรอคอยกับผลลัพธ์ด้านบวกหลายอย่างเช่น ความสำเร็จทางการศึกษา สุขภาพกาย สุขภาพจิต และความสามารถทางสังคม นายวอลเทอร์ มิสเชล ได้ทำงานวิจัยเกี่ยวกับความอดทนรอคอย โดยได้ใช้การทดลองมาร์ชแมลโลว์สแตนฟอร์ด (Stanford marshmallow experiment) ทำให้ได้เห็นถึงผลในระยะยาวของความสามารถในการอดทนรอคอย
== อ้างอิง ==
ทฤษฎีของผู้บริโภค
ความเชื่อ
ตระกูลชิมาซุ

ตระกูลชิมาซุ   เป็นตระกูลไดเมียวที่ปกครองแคว้นซัตสึมะ ตั้งแต่ปี ค.ศ. 1601 ถึงปี ค.ศ. 1871
ยุคเอโดะ
หมู่เกาะรีวกีว
ดิเอโก โกสตา

ดิเอโก ดา ซิลบา โกสตา (Diego da Silva Costa; เกิด 7 ตุลาคม ค.ศ. 1988) เป็นนักฟุตบอลอาชีพชาวสเปนเชื้อสายบราซิล โดยเล่นในตำแหน่งกองหน้าตัวเป้าให้กับบอตาโฟกู ในกังเปโอนาตูบราซีเลย์รูแซรียีอาและทีมชาติสเปน
โกสตาเริ่มต้นอาชีพของเขากับบรากาและปึนาฟีแยลในโปรตุเกส ต่อมาเซ็นสัญญากับอัตเลติโกเดมาดริดในปี ค.ศ. 2007 จากนั้นบรากาได้ยืมตัวกลับ จากนั้นถูกยืมตัวไปอยู่กับสโมสรเซลตาและอัลบาเซเต ก่อนที่จะถูกขายให้กับบายาโดลิดในปี ค.ศ. 2009 เขากลับมายังอัตเลติโกเดมาดริดในฤดูกาลถัดมาและกลายเป็นผู้เล่นสำคัญของทีม ยิงประตูในลีกได้ 27 ลูก และทำให้ทีมคว้าแชมป์ลาลิกาใน ปี ค.ศ. 2014 และต่อมาก็ได้ย้ายไปยังสโมสรเชลซีในพรีเมียร์ลีกของอังกฤษด้วยค่าตัว 32 ล้านปอนด์ และได้ย้ายกลับมาสโมสรอัตเลติโกเดมาดริดในปี ค.ศ 2017
ในระดับทีมชาติ โกสตาเล่นให้กับทั้งบราซิลในปี ค.ศ. 2013 และต่อมาประกาศเล่นให้กับสเปน ซึ่งเขาได้รับสัญชาติสเปนในเดือนกันยายน ค.ศ. 2013 เขาลงเล่นครั้งแรกในฐานะทีมชาติสเปนในเดือนมีนาคม ค.ศ. 2014
==สถิติ==
===สโมสร===
===นานาชาติ===
==เกียรติประวัติ==
===สโมสร===
อัตเลติโกเดมาดริด
ลาลิกา: 2013–14
ยูฟ่าซูเปอร์คัพ: 2010, 2012
โกปาเดลเรย์: 2012–13
ซูเปร์โกปาเดเอสปัญญา: รองชนะเลิศ 2013
เชลซี
ฟุตบอลลีกคัพ: 2014-15
พรีเมียร์ลีก: 2014–15, 2016–17
===ส่วนตัว===
โกปาเดลเรย์: ผู้ยิงประตูสูงสุด 2012–13
== อ้างอิง ==
== แหล่งข้อมูลอื่น ==
Wolverhampton profile 
Atlético Madrid profile 
บุคคลที่เกิดในปี พ.ศ. 2531
บุคคลที่ยังมีชีวิตอยู่
นักฟุตบอลชาวบราซิล
นักฟุตบอลชาวสเปน
กองหน้าฟุตบอล
ผู้เล่นในลาลิกา
ผู้เล่นในพรีเมียร์ลีก
ผู้เล่นอัตเลติโกเดมาดริด
นักฟุตบอลทีมชาติบราซิล
ผู้เล่นสโมสรฟุตบอลเชลซี
ผู้เล่นสโมสรฟุตบอลวุลเวอร์แฮมป์ตันวอนเดอเรอส์
นักฟุตบอลทีมชาติสเปน
ผู้เล่นในฟุตบอลโลก 2014
ผู้เล่นในฟุตบอลโลก 2018
ผู้เล่นในชุดชนะเลิศยูฟ่ายูโรปาลีก
บุคคลจากรัฐแซร์จีปี
ชาวสเปนเชื้อสายบราซิล
ตลาดน้ำบางพลี

ตลาดน้ำบางพลี หรือ ตลาดน้ำโบราณบางพลี เป็นตลาดน้ำที่มีชื่อเสียงและเก่าแก่แห่งหนึ่ง ตั้งอยู่ในพื้นที่ตำบลบางพลีใหญ่ อำเภอบางพลี จังหวัดสมุทรปราการ
เป็นตลาดเก่าแก่ตั้งอยู่ริมคลองสำโรง ลักษณะเป็นห้องแถวไม้โบราณ 2 ชั้น ปลูกติดต่อกันเป็นความยาวกว่า 500 เมตร อยู่ใกล้กับวัดบางพลีใหญ่ใน  เดิมมีชื่อว่า "ตลาดศิริโสภณ" สันนิษฐานว่าชาวจีนเป็นผู้เข้ามาเปิดร้านในตลาดนี้ราว พ.ศ. 2400 ตรงกับรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ ๔) เดิมเป็นชุมชนใหญ่มีความรุ่งเรืองมากในอดีต โดยเป็นตลาดขนส่งจากภาคตะวันออกชายฝั่งทะเลสู่กรุงเทพมหานคร เนื่องจากการคมนาคมในสมัยนั้นใช้เส้นทางเรือเป็นหลัก
ตลาดน้ำบางพลี เกิดอุบัติเหตุไฟไหม้ครั้งใหญ่เมื่อเวลาประมาณ 21.30 น. ของวันที่ 20 พฤษภาคม พ.ศ. 2557 โดนไฟเผาวอดไปประมาณ 16 คูหา เจ้าหน้าที่ดับเพลิงใช้เวลากว่า 3 ชั่วโมง ใช้รถดับเพลิงกว่า 20 คัน จึงดับเพลิงแล้วเสร็จ สันนิษฐานว่าสาเหตุเกิดจากไฟฟ้าลัดวงจร
ตลาดน้ำบางพลี ถือเป็นตลาดน้ำที่มีความเก่าแก่ มีประวัติศาสตร์ เนื่องจากเป็นสถานที่ ๆ มีวิถีชีวิตเรียบง่ายและมีวัฒนธรรมที่ดีงามสั่งสมอยู่มากมาย เป็นแหล่งจำหน่ายสินค้านานาชนิด ทั้งอาหาร, ของใช้ต่าง ๆ, ของประดับตกแต่งบ้าน, เสื้อผ้า, สัตว์เลี้ยง กอรปกับมีทิวทัศน์ของคลองสำโรงที่ประดับประดาไปด้วยเรือพายขายขนม ผลไม้ตามฤดูกาลของชาวบางพลีที่พายไปมา รวมถึงเรือที่ผู้ที่อาศัยอยู่ในพื้นที่ที่ยังใช้สัญจรไปมาในชีวิตประจำวันด้วย
พื้นที่บริเวณย่านตลาดน้ำบางพลี มีการจัดกิจกรรมและงานเทศกาลหลายงาน มีประเพณีอันเป็นเอกลักษณ์ ได้แก่ ประเพณีรับบัว-โยนบัว จัดขึ้นในวันที่ 13 ค่ำ เดือน 11 เพื่อสักการะหลวงพ่อโต
==อ้างอิง==
==แหล่งข้อมูลอื่น==
ตลาดน้ำในประเทศไทย
ตลาดในจังหวัดสมุทรปราการ
อำเภอบางพลี
พระเจ้าญองยาน

พระเจ้าญองยาน (ညောင်ရမ်းမင်း  เหญ่าง์ยาน) เป็นพระมหากษัตริย์รัชกาลที่ 5 แห่งราชวงศ์ตองอูครองราชย์เป็นพระเจ้าอังวะระหว่างปี ค.ศ. 1599–1605 พระองค์ถูกเรียกว่าเป็นผู้ก่อตั้งราชวงศ์ตองอูยุคฟื้นฟู หรือ ราชวงศ์ตองอูยุคหลังหรือราชวงศ์ญองยาน เพื่อเริ่มกระบวนการรวมชาติอีกครั้งภายหลังการล่มสลายของอาณาจักรตองอู
พระราชโอรสในพระเจ้าบุเรงนองที่ประสูติแต่พระมเหสี พระเจ้าญองยานค่อย ๆ ขยายพระราชอำนาจใน พม่าตอนบน ในช่วงกลาง คริสต์ทศวรรษ 1590
== พระราชประวัติ ==
พระเจ้าญองยานทรงพระราชสมภพเมื่อวันที่ 8 พฤศจิกายน ค.ศ. 1555 มีพระนามเดิมว่าติ๊ส่า เป็นพระราชโอรสพระองค์เล็กในพระเจ้าบุเรงนอง ที่ประสูติแต่พระสนมคือพระนางขิ่นพเยซอน จึงเป็นพระราชอนุชาต่างพระราชมารดากับพระเจ้านันทบุเรง ได้รับแต่งตั้งให้ครองเมืองญองยานจึงทรงพระนามว่าเจ้าญองยานมานับแต่นั้น
เมื่อพระเจ้านันทบุเรงสิ้นพระราชอำนาจจนต้องลี้ภัยไปประทับที่ตองอู เจ้าญองยานซึ่งยึดครองอังวะอยู่ จึงสถาปนาพระองค์เป็นพระเจ้าอังวะพระนามว่าพระเจ้าสีหสุรมหาธัมมราชา ประกอบพระราชพิธีราชาภิเษกเมื่อวันที่ 25 กุมภาพันธ์ ค.ศ. 1600
ทางประวัติศาสตร์ได้เรียกยุคของพระองค์ว่าเป็น "ยุคญองยาน" หรือ "ราชวงศ์ตองอูยุคหลัง" เพราะเป็นยุคสมัยที่ราชวงศ์ตองอูได้รื้อฟื้นและสถาปนาความเป็นศูนย์กลางอำนาจทางการเมืองในแถบนี้ขึ้นมาอีกครั้งในช่วงเวลาสั้น ๆ หลังล่มสลายไปจากการสวรรคตของพระเจ้าบุเรงนองและพระเจ้านันทบุเรงก่อนหน้านั้น
พระองค์สวรรคตเมื่อวันที่ 5 พฤศจิกายน ค.ศ. 1605 ที่รัฐฉาน ระหว่างทรงทำสงครามกับหัวเมืองไทใหญ่ พระราชโอรสที่สืบราชสมบัติต่อคือพระเจ้าอะเนาะเพะลูน
== พงศาวลี ==
==อ้างอิง==
เชิงอรรถ
บรรณานุกรม
พระมหากษัตริย์ราชวงศ์ตองอู
ลูวี ฟัน คาล

อาโลอีซียึส เปาลึส มารียา ฟัน คาล (Aloysius Paulus Maria van Gaal) หรือที่รู้จักกันในชื่อ ลูวี ฟัน คาล (Louis van Gaal, ; เกิด 8 สิงหาคม ค.ศ. 1951) เป็นผู้จัดการทีมฟุตบอลชาวดัตช์ ปัจจุบันป็นผู้จัดการทีมชาติเนเธอร์แลนด์ ก่อนหน้านั้นเป็นผู้จัดการทีมอายักซ์อัมสเตอร์ดัม, บาร์เซโลนา, อาเซตอัลก์มาร์ และบาเยิร์นมิวนิก ต่อมาวันที่ 19 พฤษภาคม ค.ศ. 2014 เขาได้รับการแต่งตั้งให้เป็นผู้จัดการทีมแมนเชสเตอร์ยูไนเต็ดด้วยสัญญา 3 ปี โดยเริ่มต้นในฤดูกาล 2014-15
ก่อนที่จะมาเป็นผู้จัดการทีม เขาเคยลงเล่นในตำแหน่งกองกลางให้กับทีมสโมสรรอยัลแอนต์เวิร์ป, เทลสตาร์, สปาร์ตาโรตเตอร์ดัม และ อาเซตอัลก์มาร์ นอกจากนั้นยังเป็นครูพละศึกษาและเคยสอนในโรงเรียนมัธยมระหว่างที่เขาเป็นผู้เล่นกึ่งอาชีพ
หลังสิ้นสุดฤดูกาล 2015–16 ซึ่งแมนเชสเตอร์ยูไนเต็ด จบลงด้วยอันดับที่ 5 และถึงแม้ว่าจะได้แชมป์เอฟเอคัพเป็นสมัยที่ 12 นับว่าสูงสุดที่สุดเทียบเท่ากับอาร์เซนอล และถือว่าเป็นแชมป์แรกของสโมสรตั้งแต่เซอร์อเล็กซ์ เฟอร์กูสัน วางมือลงไปเมื่อ 3 ปีก่อนก็ตาม แต่หลังจากนั้นไม่นาน ทางสโมสรก็แถลงปลดฟัน คาล ออกจากตำแหน่ง หลังจากที่ถูกวิพากษ์วิจารณ์และมีข่าวว่าจะปลดออกหลายต่อหลายครั้ง พร้อมกับต้องจ่ายค่าชดเชยค่าสัญญาเป็นจำนวน 5 ล้านปอนด์ (ประมาณ 250 ล้านบาท)
== อ้างอิง ==
== แหล่งข้อมูลอื่น ==
เว็บไซต์ทางการ 
Profile and stats  at Voetbal International 
CV Louis van Gaal 
Van Gaal: My football philosophy, from FIFA.com
Profile and stats on RAFC History 
นักกีฬาจากอัมสเตอร์ดัม
นักฟุตบอลชาวดัตช์
ผู้เล่นอาเอฟเซ อายักซ์
ผู้เล่นสโมสรฟุตบอลรอยัลแอนต์เวิร์ป
ผู้เล่นสปาร์ตาโรตเตอร์ดัม
ผู้เล่นอาเซ็ด อัลก์มาร์
ผู้จัดการทีมฟุตบอลชาวดัตช์
ผู้จัดการทีมฟุตบอลในลาลิกา
ผู้จัดการทีมฟุตบอลทีมชาติเนเธอร์แลนด์
ผู้จัดการทีมในชุดชนะเลิศเอฟเอคัพ
ผู้จัดการทีมในชุดชนะเลิศยูฟ่าแชมเปียนส์ลีก
ผู้จัดการทีมในชุดชนะเลิศยูฟ่ายูโรปาลีก
ผู้จัดการทีมอาเอฟเซ อายักซ์
ผู้จัดการทีมสโมสรฟุตบอลบาร์เซโลนา
ผู้จัดการทีมอาเซ็ด อัลก์มาร์
ผู้จัดการทีมสโมสรฟุตบอลไบเอิร์นมิวนิก
ผู้จัดการทีมสโมสรฟุตบอลแมนเชสเตอร์ยูไนเต็ด
ผู้จัดการทีมฟุตบอลในฟุตบอลโลก 2014
ผู้จัดการทีมฟุตบอลในฟุตบอลโลก 2022
กรรมการของสโมสรฟุตบอลในประเทศเนเธอร์แลนด์
นากญี่ปุ่น

นากญี่ปุ่น (Japanese otter; ニホンカワウソ、, 日本川獺; ) เป็นสัตว์เลี้ยงลูกด้วยนมจำพวกสัตว์กินเนื้อ จัดเป็นนากชนิดหนึ่ง ในอดีตมีนากญี่ปุ่นกระจายพันธุ์อยู่ทั่วไปในประเทศญี่ปุ่น แต่ในปัจจุบันแหล่งที่อยู่อาศัยและแหล่งอาหารถูกทำลายลงไป จึงทำให้มีสถานะใกล้สูญพันธุ์
นากญี่ปุ่น ในบางข้อมูลจะจัดให้เป็นชนิดเดียวกันกับนากใหญ่ธรรมดา (L. lutra) โดยจัดให้เป็นนากใหญ่ธรรมดาที่พบได้ในภูมิภาคเอเชียตะวันออก
==อ้างอิง==
==แหล่งข้อมูลอื่น==
นาก
สัตว์ที่พบในประเทศญี่ปุ่น
การทดลอง

การทดลองเป็นวิธีดำเนินการอย่างมีระเบียบเพื่อพิสูจน์ยืนยัน หักล้างหรือสร้างความสมเหตุสมผลของสมมุติฐาน การทดลองที่มีการควบคุมทำให้ได้วิจารณญาณในเหตุภาพโดยการแสดงว่าผลลัพธ์ใดจะเกิดขึ้นหากเปลี่ยนแปลงปัจจัยหนึ่ง ๆ การทดลองที่มีการควบคุมแปรผันอย่างมากตามเป้าหมายและขนาด แต่ล้วนอาศัยวิธีดำเนินการที่ทำซ้ำได้และการวิเคราะห์ผลลัพธ์เชิงตรรกะเสมอ
 
การวิจัย
นากแม่น้ำ

นากแม่น้ำ (River otter) เป็นนากสกุลหนึ่ง ใช้ชื่อสกุลว่า Lontra (/ลอน-ตร้า/)
เป็นนากสกุลที่พบได้ในทวีปอเมริกา หรือซีกโลกใหม่ เดิมทีเคยถูกรวมให้เป็นสกุลเดียวกันกับสกุล Lutra หรือ นากใหญ่ แต่ปัจจุบันถูกจำแนกออกมาต่างหาก
==การจำแนก==
นากแม่น้ำอเมริกาเหนือ (Lontra canadensis)
นากทะเลอเมริกาใต้, นากแมว (Lontra felina)
นากแม่น้ำหางยาว, นากนีโอทรอปิคอล (Lontra longicaudis)
นากแม่น้ำใต้, นากแม่น้ำใหญ่, หมาป่าแม่น้ำ (Lontra provocax)
==อ้างอิง==
==แหล่งข้อมูลอื่น==
นาก
สัตว์ที่พบในทวีปอเมริกาเหนือสัตว์ที่พบในทวีปอเมริกาใต้สัตว์ที่พบในอเมริกากลาง
พรรคแรงงานพม่า

พรรคแรงงานพม่า (Burma Workers Party) เป็นพรรคคอมมิวนิสต์ในพม่า ก่อตั้งเมื่อ 8 ธันวาคม พ.ศ. 2493 โดยกลุ่มนิยมฝ่ายซ้ายของพรรคสังคมนิยม ต่อมาในเดือนธันวาคม พ.ศ. 2505 ได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกร พรรคนี้ถูกคว่ำบาตรพร้อมกับพรรคการเมืองอื่นโดยสภาปฏิวัติเมื่อเดือนมีนาคม พ.ศ. 2507
== ประวัติ ==
ผู้ก่อตั้งพรรคคือกลุ่มผู้นำ 42 คนของพรรคสังคมนิยมที่ต่อต้านบะส่วยและจอเย่ง ได้แก่ ทะขิ่นชิตหม่อง ทะขิ่นฮลา จเว ทะขิ่นลวิน และอูบาเย่ง ทะขิ่นลวินได้ประกาศว่าตนยึดถือแนวคิดคอมมิวนิสต์ของคาร์ล มาร์ก เลนิน และเหมา เจ๋อตุง แต่ต่อต้านพรรคคอมมิวนิสต์พม่าทั้งพรรคธงแดงและพรรคธงขาว รวมทั้งต่อต้านแนวคิดของตีโต พรรคนี้เป็นพรรคนิยมลัทธิมาร์ก-เลนิน มองสันนิบาตเสรีชนต่อต้านฟาสซิสต์ว่าเป็นพวกจักรวรรดินิยม พรรคนี้เป็นพรรคที่ถูกต้องตามกฎหมายในพม่าต่างจากพรรคธงแดงและพรรคธงขาวที่เป็นพรรคนอกกฎหมาย ในการเลือกตั้ง พ.ศ. 2494 ได้ 12 ที่นั่ง ใน พ.ศ. 2499 เข้าร่วมในแนวร่วมสหแห่งชาติและได้ 48 ที่นั่ง
หลังจากเริ่มใช้วิถีพม่าสู่สังคมนิยมในสมัยนายพลเน วิน พรรคจึงได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกร ก่อนจะถูกคว่ำบาตรไปในที่สุด
== อ้างอิง ==
ขบวนการทางการเมืองในประเทศพม่า
พรรคคอมมิวนิสต์
กองอำนวยการรักษาความสงบเรียบร้อย

กองอำนวยการรักษาความสงบเรียบร้อย (Peace and Order Maintaining Command) หรือ กอ.รส. (POMC) เป็นหน่วยงานที่จัดตั้งตามประกาศกองทัพบก ฉบับที่ 2/2557 หลังจากประกาศกองทัพบกฉบับที่ 1/2557 บังคับใช้พระราชบัญญัติกฎอัยการศึก โดยตั้งกองบัญชาการขึ้นที่กรมทหารราบที่ 1 มหาดเล็กรักษาพระองค์ ซึ่งดำรงหน่วยอยู่เพียงสองวัน ก็สิ้นสุดลงโดยอัตโนมัติ เมื่อประกาศรัฐประหารโดยคณะรักษาความสงบแห่งชาติ ตั้งแต่วันที่ 22 พฤษภาคม พ.ศ. 2557 เวลา 16:30 น.
== องค์ประกอบ ==
== ดูเพิ่ม ==
รัฐประหารในประเทศไทย พ.ศ. 2557
คณะรักษาความสงบแห่งชาติ
วิกฤตการณ์การเมืองไทย พ.ศ. 2556–2557
กฎอัยการศึก
== อ้างอิง ==
== แหล่งข้อมูลอื่น ==
ประเทศไทยในปี พ.ศ. 2557
ชีชะฮ์

ชีชะฮ์ (شيشة, šīša, ออกเสียง: ) มีความหมายตรงตัวว่า แก้ว เดิมใช้เรียกมอระกู่ ปัจจุบันใช้เรียกสารเสพติดที่ใช้กับมอระกู่ เป็นน้ำเชื่อมใส่ยาสูบ กากน้ำตาล และกลีเซอรอล แล้วอาจปรุงรสต่าง ๆ เช่น ฝรั่ง มะนาว สะระแหน่ องุ่น และแอปเปิล นอกจากนี้ ยังมีรสพิสดาร เช่น ใส่เยลลีหมี ใส่บลูเบอร์รีมัฟฟิน หรือเครื่องดื่มชูกำลัง
== โทษของชีชะฮ์ ==

เมื่อสูบชีชะฮ์ประมาณหนึ่งเดือน ผู้สูบจะเริ่มติด จะรู้สึกกระสับกระส่ายเล็กน้อย และคิดอะไรไม่ออก
ผู้คนส่วนใหญ่มักคิดว่า การสูบชีชะฮ์นั้นให้พิษภัยน้อยกว่าการสูบบุหรี่ มีสรรพคุณชูกำลัง และมิใช่ยาเสพติด ซึ่งไม่ถูกต้อง สตรีบางคนคิดว่า ผู้หญิงสูบชีชะฮ์ไม่ดูน่าเกลียดเท่าผู้หญิงสูบบุหรี่ แต่ชีชะฮ์มีโทษกว่าบุหรี่ถึง 6 เท่า เพราะสูบชีชะฮ์ 1 ห่อ เท่ากับสูบบุหรี่ 20 มวน นอกจากนี้ ยังเสี่ยงเป็นมะเร็งไม่น้อยไปกว่าสูบบุหรี่ เนื่องจากมีสารนิโคติน คาร์บอนมอนนอกไซด์ และสารก่อมะเร็งอื่น ๆ ในระดับสูง อนึ่ง ยังพบว่า สูบชีชะฮ์นาน 45 นาที ร่างกายจะผลิตสารน้ำมันดิน (ทาร์) มากกว่าสูบบุหรี่ 5 นาที ถึง 36 เท่า และอาจก่อให้เกิดโรคติดต่อได้หากใช้มอระกู่ร่วมกัน เช่น วัณโรค
ในประเทศไทย มีกฎหมายควบคุมการสูบชีชะฮ์ วางโทษปรับไม่เกิน 20,000 บาท แต่ชีชะฮ์ก็ยังมีขายอย่างเปิดเผยตามสถานที่ท่องเที่ยวยามค่ำคืน
== อ้างอิง ==
วัฒนธรรมอาหรับ
ยาสูบ
คำและวลีภาษาอาหรับ
การโจมตีรถไฟใต้ดินไทเป พ.ศ. 2557

การโจมตีรถไฟใต้ดินไทเป พ.ศ. 2557 เกิดขึ้นเมื่อชายผู้หนึ่งใช้มีดไล่แทงผู้โดยสารรถไฟใต้ดินไทเป ณ วันที่ 21 พฤษภาคม 2557 เป็นเหตุให้มีผู้เสียชีวิตสี่คน และบาดเจ็บอีกยี่สิบเอ็ดคน นับเป็นการโจมตีรถไฟใต้ดินครั้งแรกในประเทศไต้หวันนับแต่เปิดทำการรถไฟใต้ดินเมื่อปี 2539
== การโจมตี ==
เหตุเกิดเมื่อวันที่ 21 พฤษภาคม 2557 ณ รถไฟใต้ดินไทเปสายสีฟ้าซึ่งมุ่งหน้าไปทางตะวันตกระหว่างสถานีวัดหลงซานในกรุงไทเปและสถานีเจียงจื่อชุ่ยในนครไทเปใหม่ ซึ่งเป็นระยะทางที่ยาวที่สุดในระบบรถไฟฟ้าดิน กินเวลาเดินทางราวห้านาที
วันนั้น เวลาราว 16:25 นาฬิกา (เวลาท้องถิ่น) นักศึกษาคนหนึ่งนุ่งกางเกงขาสั้นสีดำ เสื้อยืดสีแดง มือถือมีดสองเล่มเข้าทิ่มแทงผู้โดยสารในขบวนรถที่กำลังเคลื่อนอยู่ ผู้โดยสารนับร้อยจึงหวีดร้องอื้ออึงและเรียกให้ช่วย ครั้นรถหยุด นักศึกษาคนดังกล่าวกระโจนออกจากรถเพื่อหลบหนี เจ้าหน้าที่ตำรวจจึงไล่กวด นักศึกษาผู้นั้นถูกผู้โดยสารคนหนึ่งถีบล้มลง เจ้าหน้าที่จึงจับไว้แล้วคุมไปสถานีตำรวจใกล้เคียง
สำนักข่าวเอบีซีว่า ผู้ก่อการมุ่งแทงที่หน้าอกและช่องท้อง ส่วน เดอะสเตรตส์ไทมส์ ว่า เห็นเลือดไหลนองฉานไปทั้งคันรถ
== ผู้เสียหาย ==
เจ้าหน้าที่ตำรวจว่า มีผู้เสียชีวิตสี่คน คนหนึ่งเป็นชายอายุยี่สิบหกปี ศึกษาปริญญาโทอยู่ที่มหาวิทยาลัยเฉิงกงแห่งชาติ คนหนึ่งเป็นชายวัยยี่สิบแปดปี คนหนึ่งเป็นหญิงอายุสี่สิบเจ็ดปี และอีกคนหนึ่งเป็นหญิงอายุหกสิบสองปี สามคนแรกเสียชีวิตระหว่างนำส่งโรงพยาบาล คนสุดท้ายเสียชีวิตในห้องผ่าตัดสี่ชั่วโมงหลังถูกทำร้าย นอกจากนี้ มีผู้บาดเจ็บอีกยี่สิบเอ็ดคนเป็นอย่างน้อย ในจำนวนนี้ สิบคนบาดเจ็บสาหัส
== ผู้ก่อการ ==
ผู้ก่อการชื่อ เจิ้ง เจี๋ย (鄭捷; Cheng Chieh) อายุยี่สิบเอ็ดปี เป็นนักศึกษาปีสอง มหาวิทยาลัยตงไห่ เขาตอบเจ้าหน้าที่ว่า ที่ประพฤติลงไปนั้นเพราะต้องการกระทำบางสิ่งบางอย่างที่ "ยิ่งใหญ่และสยองขวัญ" และครุ่นคิดเรื่องทำร้ายผู้คนมาแต่เด็กแล้ว มีแรงจูงใจเท่านี้ ไม่มีสาเหตุอื่นอีก
เจ้าหน้าที่มหาวิทยาลัยตงไห่ว่า เจิ้ง เจี๋ย ลงข้อความในเฟซบุ๊กตนเองเมื่อเดือนเมษายน 2557 ว่า "ปีนี้จะทำเรื่องใหญ่" มหาวิทยาลัยจึงส่งอาจารย์แนะแนวไปหาเขา อาจารย์กลับมารายงานว่า นักศึกษาปรกติดี มหาวิทยาลัยจึงพักเรื่องไว้เท่านั้น
เจิ้ง เจี๋ย กล่าวอีกว่า เดิมตั้งใจจะก่อการตอนสำเร็จการศึกษา แต่มาตกลงปลงใจเอาในสัปดาห์ก่อนว่า จะไม่รอให้เรียนจบแล้ว เพราะเหนื่อยหน่ายกับชีวิต เมื่อคิดได้ก็ไปซื้อมีดทั้งสองเล่มที่ร้านชำในกรุงไทเป เล่มหนึ่งยาวสามสิบเซนติเมตร อีกเล่มยาวสิบเซนติเมตร แล้วเลือกลงมือวันที่ 21 พฤษภาคม 2557 เพราะวันนั้นไม่มีเรียน
เจ้าหน้าที่ตำรวจว่า ไม่พบประวัติการใช้ยาเสพติดหรือจิตผิดปรกติของเจิ้ง เจี๋ย และจะตั้งข้อหาฆ่าคนให้แก่เขา
== ปฏิกิริยา ==
ทันทีที่เหตุสงบ เห่า หลงปิน (郝龍斌; Hau Lung-bin) นายกเทศมนตรีไทเป สั่งให้เพิ่มกำลังตำรวจบนรถไฟใต้ดิน และจะขอให้สำนักงานตำรวจแห่งชาติสนับสนุนกำลังพลด้วย
== อ้างอิง ==
รถไฟใต้ดินไทเป
ฆาตกรรมหมู่
วอลเลย์บอลหญิงชิงแชมป์โลก 2014 รอบคัดเลือก โซนเอเชีย

วอลเลย์บอลหญิงชิงแชมป์โลก 2014 รอบคัดเลือก (เอวีซี) หาสมาชิกทั้ง4ประเทศ เพื่อเข้าร่วมการแข่งขัน ที่อิตาลี 
==การแบ่งกลุ่ม==
16 ทีมชาติ เอวีซี เข้าคัดเลือก (เกาหลีเหนือขอถอนตัว) ทีมงานมีการกระจายไปตามตำแหน่งทางภูมิภาคของพวกเขา ทีมอันดับ 1-5 ใน อันดับโลกเอฟไอวีบี  ไม่ได้แข่งขันในรอบภูมิภาค และจะมีคุณสมบัติสำหรับรอบสุดท้าย ออสเตรเลียและนิวซีแลนด์ยังมีคุณสมบัติโดยอัตโนมัติเนื่องจากไม่มีทีมอื่น ๆ ที่จดทะเบียนในโซนโอเชียเนีย 
ภูมิภาคสำหรับรอบชิงชนะเลิศ
{|class=wikitable style="text-align:center; font-size:90%"
|-
!width=150|โซน !!width=60|รวม !!width=60|อัตโนมัติ !!width=60|ที่เหลือ
|-
|align=left|กลาง || 2 || 1 || 1
|-
|align=left|ตะวันออก || 4 || 3 || 1
|-
|align=left|โอเชียเนีย || 2 || 0 || 2
|-
|align=left|ตะวันออกเฉียงใต้ || 2 || 1 || 1
|}
รอบภูมิภาค
รอบชิงชนะเลิศ
==รอบภูมิภาค==
===เอเชียกลาง===
สนาม:  โรงยิมเนเซียม ศูนย์กีฬาเทศบาลเมืองนครปฐม, นครปฐม, ประเทศไทย
วันที่: 26 มิถุนายน 2013
เขตเวลา อินโดจีน (00)
|}
|}
===เอเชียตะวันออก===
สนาม:  โรงยิมเนเซียมไทเป, ไทเป, ไต้หวัน
วันที่: 28 มิถุนายน 2013
เขตเวลา จุงหยวน (00)
|}
|}
===เอเชียตะวันออกเฉียงใต้===
สนาม:  โรงยิมเนเซียมชื่นฮัว, เคซาน, เวียดนาม
วันที่: 14–16 มิถุนายน 2013
เขตเวลา อินโดจีน (00)
|}
|}
==รอบสุดท้าย==
===กลุ่ม A===
สนาม:  พาร์คอารีน่า, โคะมะกิ, ประเทศญี่ปุ่น
วันที่: 4–8 กันยายน 2013
เขตเวลา ญี่ปุ่น (00)
|}
|}
===กลุ่ม B===
สนาม:  ศูนย์กีฬาโอลิมปิกเฉินโจว, เฉินโจว, ประเทศจีน
วันที่:  27กันยายน– 1 ตุลาคม 2013
เขตเวลา จีน (00)
|}
|}
== การถ่ายทอดสด ==
บริษัท เวิร์คพอยท์ เอ็นเทอร์เทนเมนท์ จำกัด ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2014 รอบคัดเลือก (โซนเอเซีย) สถานีโทรทัศน์ไทยทีวีสี ช่อง 3 เวิร์คพอยท์ทีวี และ ช่อง 6 ในทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ
==อ้างอิง==
วอลเลย์บอลหญิงชิงแชมป์โลก 2014
วอลเลย์บอลในปี พ.ศ. 2556
ศูนย์กีฬาเทศบาลนครนครปฐม

ศูนย์กีฬาเทศบาลนครนครปฐม  (Nakhon Pathom Sports Center Gymnasium) เป็นสนามกีฬาในร่ม สร้างขึ้นเพื่อใช้ในการแข่งขันกีฬาต่าง ๆ เช่น วอลเลย์บอล และใช้เป็นสนามสำหรับการแข่งขันวอลเลย์บอลเวิลด์กรังด์ปรีซ์ 2011 กลุ่ม B รอบแรก ที่ ประเทศไทยเป็นเจ้าภาพ ตั้งอยู่ที่ เทศบาลนครนครปฐม ตำบลพระปฐมเจดีย์ อำเภอเมืองนครปฐม จังหวัดนครปฐม
== แหล่งข้อมูลอื่น ==
สนามกีฬาในร่มในประเทศไทย
ศูนย์กีฬาเทศบาลนครนครปฐม
สิ่งก่อสร้างในอำเภอเมืองนครปฐม
สโมสรฟุตบอลแมนเชสเตอร์ยูไนเต็ดในฤดูกาล 2014–15

สโมสรฟุตบอลแมนเชสเตอร์ยูไนเต็ด แข่งขันฟุตบอลในฤดูกาล 2014–15 เป็นฤดูกาลที่ 23 ใน พรีเมียร์ลีก, และเป็นฤดูกาลที่ 40 ของฟุตบอลอังกฤษ โดยเริ่มต้นฤดูกาลในเดือนสิงหาคม ค.ศ. 2014  ที่ พรีเมียร์ลีกเป็นการแข่งขันหลักของทีม และจะแข่งขันฟุตบอลอีกสองรายการสำคัญในประเทศ ได้แก่ เอฟเอคัพ และลีกคัพ
ฤดูกาลนี้จะเป็นฤดูกาลแรกตั้งแต่ ค.ศ. 1989–90 ที่แมนเชสเตอร์ยูไนเต็ดไม่สามารถเข้าไปแข่งขันในการแข่งขันฟุตบอลชิงแชมป์สโมสรยุโรป ไม่ว่าจะเป็นยูฟ่าแชมเปียนส์ลีก หรือ ยูฟ่ายูโรปาลีก เนื่องจากในฤดูกาลที่แล้ว สโมสรจบการแข่งขันในพรีเมียร์ลีกลงที่อันดับ 7 ซึ่งเป็นอันดับที่ย่ำแย่มากที่สุดในรอบหลายฤดูกาล
ก่อนการแข่งขันในฤดูกาลนี้จะเริ่มต้นขึ้น แมนเชสเตอร์ยูไนเต็ด ได้ตัดสินใจปลด เดวิด มอยส์ ผู้จัดการทีมออกก่อนที่จะจบการแข่งขันในฤดูกาล 2013–14 ก่อนที่จะให้ ไรอัน กิกส์ ผู้เล่นคนสำคัญของสโมสรขึ้นเป็นรักษาการผู้จัดการทีม ก่อนที่จะแต่งตั้ง ลูวี ฟัน คาล อดีตผู้จัดการ บาร์เซโลนา และทีมชาติเนเธอร์แลนด์ ขึ้นเป็นผู้จัดการทีมคนใหม่ อีกทั้งยังได้ทุ่มเงินจำนวนมากถึง 150 ล้านปอนด์ นับว่ามากที่สุดในบรรดาสโมรทั้งหมด เพื่อซื้อตัวนักฟุตบอลที่มีชื่อเสียงต่าง ๆ เข้าร่วมสโมสร โดยเฉพาะอย่างยิ่งกับอังเฆล ดิ มาริอา นักฟุตบอลชาวอาร์เจนตินา จากเรอัลมาดริด  ด้วยค่าตัวเกือบถึง 60 ล้านปอนด์ นับว่าเป็นสถิติสูงสุดของการซื้อขายตัวนักฟุตบอลของวงการฟุตบอลอังกฤษ 
แมนเชสเตอร์ยูไนเต็ด จบการเล่นในพรีเมียร์ลีกลงที่อันดับที่ 4 นับว่าเป็นสถิติที่ดีขึ้นกว่าฤดูกาลที่แล้ว ทำให้สามารถผ่านเข้าไปเล่นในยูฟ่าแชมเปียนส์ลีกได้ในรอบเพลย์ออฟ
นอกจากนี้แล้วยังสามารถเอาชนะ ลิเวอร์พูล ซึ่งเป็นคู่ปรับตลอดกาลไปได้ถึง 2 ครั้ง ในศึกแดงเดือดทั้งเหย้าและเยือนอีกด้วย
==นัดก่อนเปิดฤดูกาลและนัดกระชับมิตร==
==พรีเมียร์ลีก==
โปรแกรมการแข่งขันของฟุตบอลพรีเมียร์ลีก ฤดูกาล 2014–15 จะประกาศให้ทราบในวันพุธที่ 18 มิถุนายน. แมนเชสเตอร์ยูไนเต็ดเริ่มต้นเปิดฤดูกาลพรีเมียร์ลีกในการลงเล่นในเกมเหย้าพบกับสวอนซีซิตี ในวันที่ 16 สิงหาคม 2014, และนัดสุดท้ายของฤดูกาลคือการไปเยือนฮัลล์ซิตี ในวันที่ 24 พฤษภาคม 2015.
==เอฟเอ คัพ==
ยูไนเต็ดผ่านเข่ามาเล่นใน เอฟเอ คัพ ในรอบที่สามกับอีกสโมสรอื่นๆในพรีเมียร์ลีก, เช่นเดียวกับทีมที่มาจาก แชมป์เปียนชิพ. ส่วนพิธีการจับสลากจะมีขึ้นในช่วงเดือนธันวาคม 2014 และโปรแกรมการแข่งขันจะกำหนดการแข่งขันออกมาในช่วงเดือนมกราคม 2015.
==ลีก คัพ==
ยูไนเต็ดผ่านเข้ารอบมาเล่นลีก คัพเริ่มต้นตั้งแต่รอบสองของการแข่งขันเป็นครั้งแรกตั้งแต่ฤดูกาล 1995–96, ฤดูกาลที่ผ่านมาก่อนที่ทีมจะมีคุณสมบัติสำหรับการแข่งขันในฟุตบอลสโมสรยุโรปจึงได้รับอนุญาตในการแข่งขันรอบสามแทนรอบสอง. การจับสลากมีขึ้นในวันที่ 13 สิงหาคม 2014, กับยูไนเต็ดถูกจับสลากไปพบกับทีมจาก ลีก วัน มิลตัน คีย์นส์ ดอนส์.  มันจะเป็นครั้งแรกในการพบกันระหว่างทั้งสองทีม, ตั้งแต่ การก่อทีมของเอ็มเคดอนส์ ในปี 2004.
==สถิติ ผู้เล่น==
สถิติทั้งหมดคิดคำนวณเมื่อวันที่ 24 พฤษภาคม 2558.
==การซื้อ-ขายนักเตะ==
===เข้า===
===ออก===
===ยืมตัว เข้า===
===ยืมตัว ออก===
==อ้างอิง==
2014–15
วงศ์รักทะเล

วงศ์รักทะเล หรือ (Goodeniaceae)' เป็นวงศ์ของพืชมีดอกในอันดับ Asterales มีสมาชิก 404 สปีชีส์ และ 12 สกุล การกระจายพันธุ์ส่วนใหญ่อยู่ในออสเตรเลีย ยกเว้นสกุล (Scaevola)
==สกุล==
{|
|- valign=top
|
Anthotium R.Br.
Brunonia Sm.
Coopernookia Carolin
Dampiera R.Br.
Diaspasis R.Br.
Goodenia Sm.
|
Lechenaultia R.Br. (syn. Leschenaultia DC.)
Pentaptilon E.Pritz.
Scaevola L.
Selliera Cav.
Velleia Sm.
Verreauxia Benth.
|}
==อ้างอิง==
Goodeniaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 
Goodeniaceae (at the Angiosperm Phylogeny Website)
==แหล่งข้อมูลอื่น==
Photographs from the Australian National Botanic Gardens
วงศ์รักทะเล
วงศ์มะรุม

วงศ์มะรุม หรือ Moringaceae เป็นวงศ์ของพืชมีดอกในอันดับ Brassicales ตามระบบ  APG (1998) และระบบ APG II (2003) ส่วนในระบบ Cronquist (1981) อยู่ในอันดับ Capparales มีสกุลเดียวคือ Moringa
== อ้างอิง ==
วงศ์มะรุม